**Bayraktar TB2** on Türgis toodetav ründedroon.

Bayraktar TB2 on mehitamata õhusõiduk, mida toodab Türgi firma Baykar. Droon töötab sisepõlemismootori ja tõukur-tüüpi propelleriga. Bayraktar TB2 on varustatud 4 juhitava raketiga ja droon võib õhus püsida 12–24 tundi. Maksimaalne juhtimisulatus on kuni 150 km. See võimaldab pidevalt õhus jälgida ja pärast sihtmärkide tuvastamist kiiresti rindejoonele liikuda rakettide tulistamiseks (reaktsiooniaeg on neil palju lühem kui tavalistel lennukitel, mis võimaldab tõhusamalt tabada sihtmärke, mis on nähtavad vaid lühikeseks ajaks).

Türgi relvajõud soovisid alguses mehitamata õhusõidukeid riigis jätkuvas konfliktis kurdi separatistide ja eriti kurdi PKK organisatsiooniga. Samal ajal soovis riik olla selles valdkonnas USA -st sõltumatu. Türgi presidendi Recep Tayyip Erdoğani administratsioon üritas algul osta USA-st lennukit MQ-1 Predator. Tehing leidis vastuseisu USA Kongressis, peale mida otsustati Türgis alustada kodumaiste mehitamata õhusõidukite tootmist.

Ajalugu
-------

Selle esimene lend toimus 2014. aastal. Sõjalistest konfliktidest on drooni ulatuslikult kasutatud näiteks Armeenia ja Aserbaidžaani vastasseisus Mägi-Karabahhis 2020. aasta konflikti käigus. 

### Ukraina

Ukraina kasutas seda relva esimest korda 2021. aastal Donbassi sõjas. Samuti kasutas Ukraina seda Venemaa-Ukraina sõja aktiivses faasis 2022. aastal.

Kultuuris
---------

2022. aasta märtsi alguses levitasid Ukraina maaväed sotsiaalmeedias laulu, mis pühendatud Bayraktar TB2-le.

Tehnilised andmed
-----------------

Bayraktar-TB2 joonised
### Üldised omadused

* Pikkus: 6,5 m
* Tiivaulatus : 12 m
* Kõrgus: 2,2 m
* Maksimaalne stardimass: 700 kg

### Toimivusväärtused

* Maksimaalne kiirus: ca 220 km/h
* Liiumiskiirus: ca 130 km/h
* Tööraadius: 300 km
* Lennuaeg: 27 h
* Lennu kõrgus: ca 7600 m
* Tiivakoormus: 150 kg/m²

### Relvastus

Rokestan raketid
Droon saab kanda:

* kas 2 tk UMTAS juhitavat tankitõrjeraketti laserjuhtimise ja stardikaugusega 0,5-8 km
* või 4 tk Bozok, Roketsan MAM-C, MAM-L juhitavat täppispommi, mis on võimelised tabama paigalolevaid ja liikuvaid objekte kuni 8 km kauguselt.

  

2018. aastal sõlmis Ukraina lepingu 6 drooni, 3 juhtimisjaama ja neile mõeldud rakettide süsteemi ostmiseks kokku 69 miljoni dollari eest, tarne viidi lõpule 2019. aasta novembris.

2020. aasta oktoobris teatati, et Ukraina kaalub veel 48 drooni ostmist või ühist kokkupanemist, leping sõlmiti 2021. aasta septembris. 2021. aasta detsembri lõpus teatas Andriy Yermak ametlikult Ukrainas *Bayraktar TB2* tehase käivitamisest, kus droonid varustatakse Ukrainas toodetud mootoritega.

Galerii
-------

* Bayraktar TB2 Ukraina iseseisvuspäeva tähistamisel 2021. aastalBayraktar TB2 Ukraina iseseisvuspäeva tähistamisel 2021. aastal

Vaata ka
--------

* Mohajer-6
* Bayraktar Kızılelma

|  |  |
| --- | --- |
|  | Pildid, videod ja helifailid Commonsis: **Bayraktar TB2** |

Viited
------

1. ↑  ЗСУ застосували Bayraktar TB2 на Донбасі (vaadatud: 15.01.2023)
2. ↑  Ukranian Ground Forces shared a song written for Turkish Drone Bayraktar. (Lyrics) Reddit, 1. märts 2022.
3. ↑  BAYRAKTAR - Official Song (English Subtitles) - Ukraine Russia War Youtube, 1. märts 2022.
4. ↑  "На Украине начали производить беспилотники Bayraktar". *IZVESTIA*. 25. detsember 2021.